Ivar Põllu

Ivar Põllu (sündinud 30. oktoobril 1974 Tootsis) on eesti muusik, näitekirjanik ja teatritegelane. Põllu asutas 2008. aastal Tartu Uue Teatri ja oli kuni 2015. aasta oktoobrini selle juht, hiljem loovjuht. Põllu on ka Tartu Genialistide Klubi asutaja ja oli 2006–2011 üks selle omanikest. Ivar Põllu õppis 1981–1989 Tootsi põhikoolis, 1989–1992 Pärnu 4. Keskkoolis ning 1992–1999 Tartu Ülikoolis teatri- ja kirjandusteaduse eriala, lõpetades bakalaureusekraadiga. 1995–2007 oli ta ansambli Genialistid laulja ja laulukirjutaja. Ivar Põllu esimene lavale jõudnud näidend oli 1995. aastal Vanemuise E-laval tehtud "Suur võitlus" (lavastaja Aarne Seppel, kunstnik Ivar Põllu). Ta on töötanud viis aastat Pärnu Endla teatris dramaturgina. 2012. aasta septembris võrdles kultuuriminister Rein Lang Teatritaskule antud intervjuus Ivar Põllu ja Uku Uusbergi tööd Tartu Uues Teatris kunagi Vanemuises töötanud Jaan Toominga ja Evald Hermakülaga: "/---/ Tartust hakkab tulema uus Toominga ja Hermaküla tandem. /---/ Ivar Põllu ja Uku Uusberg. Nad teevad oma käekirjaga asju, tulevad ühel ajal ja samas on väga erinevad. Põllu on igal juhul väga kõva tegija, suur boheemlane sealjuures ja institutsioonide vihkaja. Ja Uusberg jälle on täiesti kontrollimatu kunstnik, temale meeldib institutsioonis töötada. Teda kõik direktorid kardavad, sest ta jõuab kokku keeta tohutu hulga segadust. Aga tulemus on see-eest väga äge. Nad muudavad teatrit." "Endspiel" 2008 / Tartu Uus Teater "Suur maalritöö" 2009 / Tartu Uus Teater "Ird, K." 2010 / Tartu Uus Teater "Sisaliku tee" 2010 / Tartu Uus Teater "Vanemuise biitlid" 2012 / Tartu Uus Teater "Naised valitsevad maailma ehk Opus Geographicum" 2012 / Tartu Uus Teater + Eesti Rahva Muuseum "Autori surm" 2013 / Tartu Uus Teater "Äralennuväli" 2013 / Tartu Uus Teater "Eesti Vabariik 96" kontsertaktus ja presidendipaari vastuvõtt 2014 / Pärnu kontserdimajas "Mikiveri tagi" 2014 / Tartu Uus Teater "1987" 2015 / Tartu Uus Teater "Odysseia" 2015 / Tartu Uus Teater "Baskin ehk Nalja põhivormid" 2015 / Tartu Uus Teater "Öös on asju" 2016 / Endla "Pao Pao. Kuldse Trio lood" 2016 / Endla "Vägi" 2016 / Tartu Uus Teater + Eesti Rahva Muuseum "Praktiline Eesti Ajalugu" 2017 / Tartu Uus Teater "BB ilmub öösel" 2017 / Tartu Uus Teater + Von Krahli Teater, koos Mart Kolditsaga "Emajõe ööbikud" 2019 / Tartu Uus Teater "Anne lahkub Annelinnast" 2020 / Tartu Uus Teater "Kõigi piirangute lõpp" 2021 / Tartu Uus Teater "Serafima+Bogdan" 2021 / Tartu Uus Teater "Mees, kes teadis ussisõnu" 2021 / Läti Rahvusteater "Stereo" 2022 / Tartu Uus Teater "Tunde-märgid" 2023 / Tallinna Linnateater "Eesti teatri auhinnad 2024" / Tartu Uus Teater + ERR "Mälestus-märgid" 2024 / Hungerburg2024 / Tartu Uus Teater "1:1" 2024 / Hungerburg2024 / Tartu Uus Teater, grupitöö "Hungerburgi tondilossid" 2024 / Hungerburg2024 / Tartu Uus Teater 2008 Tartu Kultuurikandja aunimetus (produtsendid: Ivar Põllu, Maarja Mänd ja Allan Aint Genialistide Klubi eestvedajatena) 2010 Tartu Kultuurikandja aunimetus (aasta looja) 2010 stipendium "Ela ja sära" 2011 Eesti Teatriliidu algupärase dramaturgia auhind ("Ird, K.") 2011 Balti Teatrisügise eripreemia kontseptsiooni ja muusikalise kujunduse eest (lavastus "Ird, K.") 2013 Eesti Teatriliidu lavastajaauhind ("Vanemuise biitlid") 2015 Ants Lauteri nimeline auhind 2018 Eesti Teatriliidu lavastajaauhind (koos Mart Kolditsaga) ("BB ilmub öösel") 2019 Valgetähe IV klassi teenetemärk 2022 Eesti Teatriliidu lavastajaauhind ("Serafima + Bogdan") Ivar Põllu on abielus teatrikunstnik Kristiina Põlluga, neil on kaks last. Margus Mikomägi "Rein Lang: Võitlus keskpärasusega ongi kõige hullem võitlus" Teatritasku, 3. september 2012 Eesti riiklike teenetemärkide kavaleride andmebaas presidendi kantselei kodulehel (president.ee). Margus Mikomägi. "Tagasihoidlik ja isehakanud genialist Ivar Põllu ehitab teatrit" Teatritasku, 25. märts 2010 Jaak Allik. "Ivar Põllu abba" Jaak Alliku blogi/Postimees 4. aprill 2012 Priit Simson. "Ivar Põllu: üritan jääda naiivseks" EPL, 4. juuni 2011 Aigi Viira. "Ivar Põllu: "Ma ei oska inimesi kiita."" Õhtuleht, 28. mai 2011